ai4bharat/Pralekha huggingface dataset:
രാജ്യരക്ഷാ മന്ത്രാലയം
24-ാമത് കാർഗിൽ വിജയ് ദിവസ് സ്മരണയ്ക്കായി ഇന്ത്യൻ സൈന്യം ന്യൂഡൽഹിയിൽ നിന്ന് ദ്രാസിലേക്ക് വനിതാ ട്രൈ-സർവീസ്സ് മോട്ടോർസൈക്കിൾ റാലി ആരംഭിച്ചു
ന്യൂ ഡൽഹി: ജൂലൈ 18, 2023
1999-ലെ കാർഗിൽ യുദ്ധത്തിൽ പാക്കിസ്ഥാനെതിരായ 24 വർഷത്തെ വിജയത്തിന്റെ സ്മരണയ്ക്കായും സ്ത്രീശക്തി ഉയർത്തിക്കാട്ടുന്നതിനുമായി, ഇന്ത്യൻ സൈന്യം ഡൽഹിയിലെ ദേശിയ യുദ്ധ സ്മാരകത്തിൽ നിന്ന് ദ്രാസിലെ കാർഗിൽ യുദ്ധസ്മാരകത്തിലേക്ക്  ട്രൈ-സർവീസസ് 'നാരി ശശക്തികരൺ വനിതാ മോട്ടോർസൈക്കിൾ റാലി' ആരംഭിച്ചു. ഇന്ന് ന്യൂ ഡൽഹിയിലെ ദേശിയ യുദ്ധ സ്മാരകത്തിൽ നിന്ന് കരസേനാ മേധാവി ജനറൽ മനോജ് പാണ്ഡെ വനിതൾ മാത്രമുള്ള മോട്ടോർസൈക്കിൾ റാലി ഫ്ലാഗ് ഓഫ് ചെയ്തു.
25 അംഗ സംഘത്തിൽ രണ്ട് വീർ നാരികൾ ഉൾപ്പെടുന്നു. ഇപ്പോൾ സേവനമനുഷ്ഠിക്കുന്ന ഒരു ഉദ്യോഗസ്ഥ; ഇന്ത്യൻ സൈന്യത്തിലെ 10 വനിതാ ഓഫീസർമാരും മൂന്ന് വനിതാ സൈനികരും; ഇന്ത്യൻ എയർഫോഴ്സ്, ഇന്ത്യൻ നേവി എന്നിവയിലെ ഓരോ വനിതാ ഓഫീസർ വീതം; എട്ട് സായുധ സൈനികരുടെ ഭാര്യമാരും സംഘത്തിൽ ഉൾപ്പെടുന്നു.
റാലി ഏകദേശം 1000 കിലോമീറ്റർ ദൂരം പിന്നിടും. അതിൽ സംഘം ഹരിയാന, പഞ്ചാബ് സമതലങ്ങളിലൂടെയും ജമ്മു കശ്മീരിലെയും ലഡാക്കിലെയും ഉയർന്ന പർവതനിരകളിലെ ചുരങ്ങളിലൂടെയും സഞ്ചരിച്ച് 2023 ജൂലൈ 25 ന് ദ്രാസിലെ കാർഗിൽ യുദ്ധസ്മാരകത്തിൽ എത്തിച്ചേരും. എൻസിസി കേഡറ്റുകൾ, വിവിധ സ്കൂൾ/കോളേജുകളിലെ വിദ്യാർത്ഥികൾ, വിമുക്തഭടന്മാർ, വീര വനിതകൾ എന്നിവരുമായി സംഘം സംവദിക്കും.
(Visitor Counter : 65
മന്ത്രിസഭ
നാവികര്ക്ക് ഉഭയകകക്ഷി അംഗീകാര സര്ട്ടിഫിക്കറ്റ് സംബന്ധിച്ച ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
നാവികര്ക്ക് ഉഭയ കക്ഷി അംഗീകാര സര്ട്ടിഫിക്കറ്റ് നല്കുന്നതു സംബന്ധിച്ച 1978ലെ അന്താരാഷ്ട്ര കണ്വെന്ഷന് മാനദണ്ഡങ്ങള് പ്രകാരമുള്ള ധാരണാപത്രം ഒപ്പുവയ്ക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗത്തിന്റെ അംഗീകാരം. ഡയറക്ടര് ജനറല് ഓഫ് ഷിപ്പിംഗ് വിദേശ രാജ്യങ്ങളിലെ സമാന അധികൃതരുമായി ഷിപ്പിംഗ്-വിദേശകാര്യ മന്ത്രിയുടെ അനുമതിയോടെയാണ് ധാരണാപത്രം ഒപ്പുവയ്ക്കുന്നത്.
(ഗുണഫലങ്ങള്:
ഇന്ത്യയിലെ നാവികര്ക്ക് ഡയറക്ടര് ജനറല് ഓഫ് ഷിപ്പിംഗ് നല്കുന്ന സര്ട്ടിഫിക്കറ്റിന് ധാരണാപത്രത്തില് ഉള്പ്പെടുന്ന ഏതു രാജ്യത്തും ആ രാജ്യത്തെ സമാന രേഖ കൂടാതെതന്നെ സാധുതയുണ്ടായിരിക്കും.
ഇന്ത്യന് നാവികര്ക്ക് ആ രാജ്യത്തെ പതാകയ്ക്കു കീഴില് പ്രവര്ത്തിക്കുന്ന കപ്പലുകളിലും തൊഴില് ഉറപ്പാകും. അതിന് അവര്ക്ക് ഈ സര്ട്ടിഫിക്കറ്റ് യോഗ്യത ഉറപ്പാക്കും. സമുദ്ര പഠനം, പരിശീലനം, സര്ട്ടിഫിക്കറ്റുകള് നല്കല്, നാവികര്ക്കു പരിശീലനത്തിനും ആരോഗ്യ പരിശോധനയ്ക്കും രേഖകള് നല്കല് തുടങ്ങിയ കാര്യങ്ങളില് നേരത്തേ ധാരണാപത്രം ഒപ്പുവച്ച രാജ്യങ്ങളിലും ഈ ധാരണാപത്രത്തിലെ വ്യവസ്ഥകള് ബാധകമായിരിക്കും. ലോകരാജ്യങ്ങള്ക്ക് പരിശീലനം നേടിയ നാവികരെ വന്തോതില് വിതരണം ചെയ്യുന്ന രാജ്യമെന്ന നിലയില് ഇന്ത്യയ്ക്ക് ഈ ധാരണപത്രം വന് നേട്ടമായി മാറും.
PSR /ND MRD
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 115.23 കോടി പിന്നിട്ടു
കഴിഞ്ഞ 24 മണിക്കൂറിനിടെ വിതരണം ചെയ്തത് 72.94 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.28%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 11,106 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം 1,26,620
പ്രതിവാര രോഗസ്ഥിരീകരണ നിരക്ക്  തുടര്ച്ചയായ 56-ാം ദിവസവും 2 ശതമാനത്തില് താഴെ
കഴിഞ്ഞ 24 മണിക്കൂറിനിടെ നല്കിയ 72,94,864 ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 115.23 കോടി  പിന്നിട്ടു. 1,18,39,293 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,81,645
രണ്ടാം ഡോസ് 93,79,604
മുന്നണിപ്പോരാളികള്
ഒന്നാം ഡോസ് 1,83,75,320
രണ്ടാം ഡോസ് 1,62,71,064
18-44 പ്രായപരിധിയിലുള്ളവര്
ഒന്നാം ഡോസ് 43,90,36,993
രണ്ടാം ഡോസ് 18,41,86,341
45-59 പ്രായപരിധിയിലുള്ളവര്
ഒന്നാം ഡോസ് 17,98,55,199
രണ്ടാം ഡോസ് 10,90,02,159
60നുമേല് പ്രായമുള്ളവര്
ഒന്നാം ഡോസ് 11,26,73,120
രണ്ടാം ഡോസ് 7,31,87,913
ആകെ 1,15,23,49,358
കഴിഞ്ഞ 24 മണിക്കൂറിനുള്ളില് 12,789 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,38,97,921 ആയി.
ദേശീയ രോഗമുക്തി നിരക്ക് 98.28% ആണ്.
തുടര്ച്ചയായ 145-ാം ദിവസവും 50,000 ത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും/കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 11,106 പേര്ക്കാണ്.
രാജ്യത്തു നിലവില് 1,26,620 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.37 ശതമാനമാണ്. 2020 മാര്ച്ചിനുശേഷം ഏറ്റവും കുറഞ്ഞ നിലയില്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 11,38,699 പരിശോധനകള് നടത്തി. ആകെ 62.93 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.92 ശതമാനമാണ്. കഴിഞ്ഞ 56 ദിവസമായി ഇത് 2 ശതമാനത്തില് താഴെയാണ്. പ്രതിദിന രോഗസ്ഥിരീകരണ നിരക്ക് 0.98 ശതമാനമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 46 ദിവസമായി 2 ശതമാനത്തില് താഴെയാണ്. തുടര്ച്ചയായ 81-ാം ദിവസവും ഇത് 3 ശതമാനത്തില് താഴെയാണ്.
ആരോഗ്യ, കുടുംബക്ഷേമ മന്ത്രാലയം
പ്രതിദിന കോവിഡ് വാക്സിൻ വിതരണത്തിൽ പുതിയ നാഴികക്കല്ല് പിന്നിട്ട് ഇന്ത്യ. കഴിഞ്ഞ 24 മണിക്കൂറിനിടെ രാജ്യത്താകമാനം വിതരണം ചെയ്തത് 43 ലക്ഷത്തിലേറെ ഡോസുകൾ.
ന്യൂഡൽഹി , ഏപ്രിൽ 6, 2021
കോവിഡിന് എതിരായ പോരാട്ടത്തിൽ പുതിയ നേട്ടം സ്വന്തമാക്കി ഇന്ത്യ. കഴിഞ്ഞ 24 മണിക്കൂറിനിടെ 43 ലക്ഷത്തിലേറെ  ഡോസ് വാക്സിനുകളാണ് രാജ്യത്ത് ഉടനീളം വിതരണം ചെയ്തത് . വാക്സിൻ വിതരണം ആരംഭിച്ചതിനു ശേഷം ഇതാദ്യമായാണ് ഇത്രയധികം ഡോസുകൾ ഒരു ദിവസം കൊണ്ട് രാജ്യത്ത് വിതരണം ചെയ്യുന്നത്.
രാജ്യത്ത്ഇതുവരെ വിതരണം ചെയ്ത കോവിഡ് 19 വാക്സിൻ ഡോസുകളുടെ എണ്ണം ഇന്ന് 8.31 കോടി പിന്നിട്ടു. ഒന്നാംഘട്ട വാക്സിൻ വിതരണം ഏഴ് കോടി  എന്ന നാഴികക്കല്ലും പിന്നിട്ടിട്ടുണ്ട്
ഇതുവരെ നടന്ന കോവിഡ് പരിശോധനകളുടെ എണ്ണം 25 കോടി കഴിഞ്ഞു. രോഗ സ്ഥിരീകരണ നിരക്ക് 5.07 ശതമാനമായി ഉയർന്നിട്ടുണ്ട്
പുതുതായി രോഗം സ്ഥിരീകരിച്ച വരുടെ എണ്ണം രാജ്യത്ത് ഉയരുകയാണ്. കഴിഞ്ഞ 24 മണിക്കൂറിനിടെ 96, 982 പുതിയ കേസുകളാണ് സ്ഥിരീകരിച്ചത്. ഇതിൽ 80.04 ശതമാനവും റിപ്പോർട്ട് ചെയ്തത് ,പ്രതി ദിന രോഗ സ്ഥിരീകരണം ഉയർന്നു നിൽക്കുന്ന മഹാരാഷ്ട്ര, ചത്തീസ്ഗഡ്, കർണാടകം,ഉത്തർ പ്രദേശ് , തമിഴ്നാട് , ഡൽഹി, മധ്യപ്രദേശ്, ഗുജറാത്ത് എന്നീ എട്ട് സംസ്ഥാനങ്ങളിൽ നിന്നാണ്.
രാജ്യത്ത് നിലവിൽ ചികിത്സയിൽ കഴിയുന്നവരുടെ എണ്ണം 7,88,223 ആയി ഉയർന്നിട്ടുണ്ട്. മൊത്തം രോഗബാധിതരുടെ 6.21 ശതമാനമാണ് ഇത്
ഇതുവരെ കോവിഡിൽ നിന്നും മുക്തി നേടിയത് 1,17,32,279 പേരാണ്.92.48% ആണ് നിലവിലെ രോഗമുക്തി നിരക്ക്.
കഴിഞ്ഞ 24 മണിക്കൂറിനിടെ 50,143 പേരാണ് രോഗമുക്തി നേടിയത്.
446 കോവിഡ് മരണങ്ങളും റിപ്പോർട്ട് ചെയ്തു
ഇതിൽ 80.94 ശതമാനവും 8 സംസ്ഥാനങ്ങളിൽ നിന്നാണ്.155 പേർ മരണമടഞ്ഞ മഹാരാഷ്ട്രയിലാണ് ഇന്നലെ ഏറ്റവും കൂടുതൽ കോവിഡ് മരണം റിപ്പോർട്ട് ചെയ്തത്.
IE/SKY
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂഡൽഹി, ഒക്ടോബർ 29, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 104.82 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 14,348 പുതിയ കേസുകൾ
രോഗമുക്തി നിരക്ക് 98.19%
കഴിഞ്ഞ 24 മണിക്കൂറിനിടെ 13,198 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,36,27,632 ആയി.
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.47%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,61,334 പേർ
പ്രതിവാര രോഗസ്ഥിരീകരണ നിരക്ക്  - 35 ദിവസമായി 2% ത്തിൽ താഴെ.
പ്രതിദിന രോഗസ്ഥിരീകരണ നിരക്ക് 1.12 ശതമാനമാണ്. കഴിഞ്ഞ 25 ദിവസമായി ഇത് 2 ശതമാനത്തിൽ താഴെയാണ്
ആകെ നടത്തിയത് 60.58 കോടി പരിശോധനകൾ
(Visitor Counter : 108
ധനകാര്യ മന്ത്രാലയം
'ആത്മനിര്ഭര് ഭാരത് അഭിയാനുമായി ബന്ധപ്പെട്ട് കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ ഇന്ന് നൽകിയ വിവരങ്ങൾ: ഭാഗം മൂന്ന്
കോവിഡ് 19നു എതിരെയുള്ള പോരാട്ടത്തിൽ ഇന്ത്യൻ സമ്പദ് വ്യവസ്ഥക്ക് ഉണർവ് പകരാൻ പ്രഖ്യാപിച്ച 'ആത്മനിര്ഭര് ഭാരത് അഭിയാനുമായി ബന്ധപ്പെട്ട് കേന്ദ്ര ധനകാര്യ മന്ത്രി ശ്രീമതി നിർമ്മല സീതാരാമൻ ഇന്ന് നൽകിയ വിവരങ്ങൾ അറിയാൻ താഴെ കാണുന്ന ലിങ്ക് സന്ദർശിക്കുക.
https://static.pib.gov.in/WriteReadData/ebooklat/Presentation-15.05.2020%20PDF%20.PDF
(
പ്രധാനമന്ത്രിയുടെ ഓഫീസ്
ഇന്ത്യ-മധ്യേഷ്യ ഉച്ചകോടിയുടെ ആദ്യ യോഗം
കസാക്കിസ്ഥാൻ, കിർഗിസ് റിപ്പബ്ലിക്, താജിക്കിസ്ഥാൻ, തുർക്ക്മെനിസ്ഥാൻ, ഉസ്ബെക്കിസ്ഥാൻ എന്നീ രാജ്യങ്ങളുടെ പ്രസിഡന്റുമാരുടെ പങ്കാളിത്തത്തോടെയുള്ള ഇന്ത്യ-മധ്യേഷ്യ ഉച്ചകോടിയുടെ ആദ്യ യോഗം പ്രധാനമന്ത്രി ശ്രീ നരേന്ദ്ര മോദി 2022 ജനുവരി 27-ന് വെർച്വൽ ഫോർമാറ്റിൽ സംഘടിപ്പിക്കും.
നേതാക്കളുടെ തലത്തിൽ ഇന്ത്യയും മധ്യേഷ്യൻ രാജ്യങ്ങളും തമ്മിൽ ഇത്തരത്തിലുള്ള ആദ്യ ഇടപെടലായിരിക്കും ഇത്.
ഇന്ത്യയുടെ "വിപുലീകരിച്ച അയൽപക്കത്തിന്റെ" ഭാഗമായ മധ്യേഷ്യൻ രാജ്യങ്ങളുമായുള്ള ഇന്ത്യയുടെ വർദ്ധിച്ചുവരുന്ന ഇടപഴകലിന്റെ പ്രതിഫലനമാണ് ആദ്യ ഇന്ത്യ-മധ്യേഷ്യ ഉച്ചകോടി.പ്രധാനമന്ത്രി ശ്രീ നരേന്ദ്ര മോദി എല്ലാ മധ്യേഷ്യൻ രാജ്യങ്ങളിലും 2015-ൽ ചരിത്രപരമായ സന്ദർശനം നടത്തി. തുടർന്ന്, ഉഭയകക്ഷി, ബഹുമുഖ ഫോറങ്ങളിൽ ഉന്നതതല കൈമാറ്റങ്ങൾ നടന്നിട്ടുണ്ട്.
2021 ഡിസംബർ 18 മുതൽ 20 വരെ ന്യൂഡൽഹിയിൽ നടന്ന വിദേശകാര്യ മന്ത്രിതലത്തിലുള്ള ഇന്ത്യ-മധ്യേഷ്യൻ ചർച്ചയുടെ തുടക്കം, ഇന്ത്യ-മധ്യേഷ്യൻ ബന്ധങ്ങൾക്ക് പ്രചോദനം നൽകി. 2021 നവംബർ 10 ന് ന്യൂഡൽഹിയിൽ നടന്ന അഫ്ഗാനിസ്ഥാനെക്കുറിച്ചുള്ള പ്രാദേശിക സുരക്ഷാ സംവാദത്തിൽ മധ്യേഷ്യൻ രാജ്യങ്ങളിലെ ദേശീയ സുരക്ഷാ കൗൺസിലുകളുടെ സെക്രട്ടറിമാരുടെ പങ്കാളിത്തം അഫ്ഗാനിസ്ഥാനെക്കുറിച്ച് മേഖലാ തലത്തിൽ ഒരു പൊതുവായ സമീപനത്തിന് രൂപം നൽകി.
ആദ്യ ഇന്ത്യ-മധ്യേഷ്യ ഉച്ചകോടിയിൽ, ഇന്ത്യ-മധ്യേഷ്യ ബന്ധം പുതിയ ഉയരങ്ങളിലേക്ക് മുന്നോട്ട് കൊണ്ടുപോകുന്നതിനുള്ള നടപടികളെക്കുറിച്ച് നേതാക്കൾ ചർച്ച ചെയ്യുമെന്ന് പ്രതീക്ഷിക്കുന്നു. താൽപ്പര്യമുള്ള മേഖലാ , അന്തർദേശീയ വിഷയങ്ങളിൽ, പ്രത്യേകിച്ച് ഉരുത്തിരിഞ്ഞു വരുന്ന സുരക്ഷാ സാഹചര്യങ്ങളെക്കുറിച്ചുള്ള കാഴ്ചപ്പാടുകൾ അവർ കൈമാറുമെന്ന് പ്രതീക്ഷിക്കുന്നു.
സമഗ്രവും സുസ്ഥിരവുമായ ഇന്ത്യ-മധ്യേഷ്യ പങ്കാളിത്തത്തിന് ഇന്ത്യയിലെയും മധ്യേഷ്യൻ രാജ്യങ്ങളിലെയും നേതാക്കൾ നൽകുന്ന പ്രാധാന്യത്തിന്റെ പ്രതീകമാണ് ഉച്ചകോടി.
ND
(
ആഭ്യന്തരകാര്യ മന്ത്രാലയം
സൈബർ കുറ്റകൃത്യങ്ങളിൽ വർദ്ധന
ന്യൂഡൽഹി ,ജൂലൈ 20,2021
സൈബർ ഇടങ്ങളുടെ വർധിച്ച ഉപയോഗത്തോടെ സാമ്പത്തിക തട്ടിപ്പുകൾ, സ്ത്രീകൾക്ക് എതിരായ അതിക്രമങ്ങൾ തുടങ്ങിയ സൈബർ കുറ്റകൃത്യങ്ങളുടെ എണ്ണവും വർധിക്കുകയാണ് . ഇന്ത്യൻ ഭരണഘടനയുടെ ഏഴാം പട്ടിക പ്രകാരം പോലീസ്, പൊതു ക്രമം എന്നിവ സംസ്ഥാനങ്ങളുടെ അധികാര പരിധിയിൽ വരുന്ന വിഷയങ്ങളാണ്
തങ്ങളുടെ നിയമപാലന സംവിധാനങ്ങളിലൂടെ സൈബർ കുറ്റകൃത്യങ്ങൾ അടക്കമുള്ള കുറ്റകൃത്യങ്ങളുടെ പ്രതിരോധം, അന്വേഷണം, വിചാരണ, തിരിച്ചറിയൽ തുടങ്ങിയവയ്ക്കുള്ള പ്രാഥമിക ഉത്തരവാദിത്വം സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ആണ്
നിലവിലെ നിയമ വ്യവസ്ഥകൾ അനുസരിച്ച് ഇത്തരം കുറ്റകൃത്യങ്ങളിൽ ഏർപ്പെടുന്നവർക്കെതിരെ ഈ നിയമപാലന സംവിധാനങ്ങൾ നിയമനടപടികളും സ്വീകരിക്കുന്നു
ഇതുമായി ബന്ധപ്പെട്ട് സംസ്ഥാന ഭരണകൂടങ്ങൾ നടപ്പാക്കുന്ന മുന്നേറ്റങ്ങളെ നിർദ്ദേശങ്ങൾ, സാമ്പത്തിക സഹായങ്ങൾ എന്നിവയിലൂടെകേന്ദ്ര ഗവൺമെന്റ് സഹായിച്ചു വരുന്നു . സംസ്ഥാനങ്ങളുടെ ശേഷി വർദ്ധിപ്പിക്കുന്നതിനായി ഉള്ള വിവിധ പദ്ധതികൾക്ക് കീഴിലാണ് ഇവ ലഭ്യമാക്കുന്നത്
സ്ത്രീകൾക്കും കുട്ടികൾക്കുമെതിരായ സൈബർ കുറ്റകൃത്യങ്ങളുടെ പ്രതിരോധ  പദ്ധതിക്കു കീഴിൽ എല്ലാ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ആഭ്യന്തരമന്ത്രാലയം സാമ്പത്തിക സഹായം ലഭ്യമാക്കിയിരുന്നു. സൈബർ ഫോറൻസിക് പരിശീലന ലബോറട്ടറികൾ, സൈബർ വിഷയങ്ങളിൽ വൈദഗ്ധ്യമുള്ള ജൂനിയർ കൺസൾട്ടന്റുമാരെ തിരഞ്ഞെടുക്കൽ അവർക്കുള്ള പരിശീലനം എന്നിവയ്ക്ക് പിന്തുണ നൽകുന്നത് ലക്ഷ്യമിട്ടായിരുന്നു ആഭ്യന്തരമന്ത്രാലയത്തിന്റെ ഈ നടപടി
18 സംസ്ഥാനങ്ങളിൽ സൈബർ ഫോറൻസിക് പരിശീലന ലബോറട്ടറികൾ സജ്ജമായി കഴിഞ്ഞു
സൈബർ കുറ്റകൃത്യങ്ങൾക്കെതിരെ അവബോധം സൃഷ്ടിക്കുന്നത് ലക്ഷ്യമിട്ടുള്ള നടപടികൾക്കും കേന്ദ്ര ഗവൺമെന്റ് തുടക്കം കുറിച്ചിട്ടുണ്ട്. മുന്നറിയിപ്പുകൾ, നിർദ്ദേശങ്ങൾ എന്നിവ നൽകൽ, നിയമപാലന ഉദ്യോഗസ്ഥർ, പ്രോസിക്യൂട്ടർസ്, ജുഡീഷ്യൽ ഉദ്യോഗസ്ഥർ എന്നിവർക്ക് ഉള്ള പരിശീലനം, ശേഷി വർദ്ധിപ്പിക്കൽ, സൈബർ ഫോറൻസിക് സൗകര്യങ്ങളുടെ വർദ്ധന എന്നിവ ഇതിലുൾപ്പെടുന്നു
സൈബർ കുറ്റകൃത്യങ്ങളെ സമഗ്രമായും, സഹകരണത്തോടെയും നേരിടുന്നതിന് നിയമപാലന സംവിധാനങ്ങൾക്ക് ഒരു ചട്ടക്കൂടും വ്യവസ്ഥയും സജ്ജമാക്കുന്നതിന് ആയി ഭാരതസർക്കാർ ഇന്ത്യൻ സൈബർ ക്രൈം കോർഡിനേഷൻ സെന്റർ  നും തുടക്കമിട്ടിരുന്നു
www.cybercrime.gov.in എന്ന ഒരു ദേശീയ സൈബർ കുറ്റകൃത്യ റിപ്പോർട്ടിംഗ് പോർട്ടലിന് ഭാരതസർക്കാർ തുടക്കമിട്ടു.എല്ലാത്തരം സൈബർ കുറ്റകൃത്യങ്ങളും പ്രത്യേകിച്ചും, സ്ത്രീകൾക്കും കുട്ടികൾക്കും എതിരായ കുറ്റകൃത്യങ്ങൾ അടക്കമുള്ള സംഭവങ്ങൾ രജിസ്റ്റർ ചെയ്യാൻ പൊതുജനങ്ങൾക്ക് സൗകര്യമൊരുക്കുന്നത് ലക്ഷ്യമിട്ടായിരുന്നു ഈ നടപടി
ഓൺലൈനായി സൈബർ പരാതികൾ സമർപ്പിക്കുന്നതിൽ സഹായം ഉറപ്പാക്കുന്നത് ലക്ഷ്യമിട്ട്
155260 എന്ന ടോൾഫ്രീ നമ്പറും സജ്ജമാക്കി . സാമ്പത്തിക തട്ടിപ്പുകൾ ഉടനടി റിപ്പോർട്ട് ചെയ്യുന്നതിനും, ഇങ്ങനെ തട്ടിയെടുത്ത തുക കൈമാറ്റം ചെയ്യുന്നത് തടയുന്നതിനും ആയി ഒരു സിറ്റിസൺ ഫിനാൻഷ്യൽ സൈബർ ഫ്രോഡ് റിപ്പോർട്ടിങ് ആൻഡ് മാനേജ്മെന്റ് സിസ്റ്റം മൊഡ്യൂളും പുറത്തിറക്കി.
ആഭ്യന്തരമന്ത്രാലയത്തിന്റെ ചുമതലയുള്ള കേന്ദ്ര സഹമന്ത്രി ശ്രീ അജയകുമാർ മിശ്ര ലോക്സഭയിൽ രേഖാമൂലം അറിയിച്ചതാണ് ഇക്കാര്യം
IE/SKY
(Visitor Counter : 443
PIB Headquarters
കോവിഡ് -19 നെപ്പറ്റി ദിവസേനയുള്ള പിഐബി ബുള്ളറ്റിൻ
തീയതി: 03.09.2020
ഇതുവരെ:
· 12 സംസ്ഥാനങ്ങളില്/കേന്ദ്രഭരണപ്രദേശങ്ങളില്ദേശീയശരാശരിയേക്കാള് മികച്ച രോഗമുക്തി നിരക്ക്
· തുടര്ച്ചയായിആറാം ദിവസവുംരാജ്യത്ത് 60,000ത്തിലധികംരോഗമുക്തര്.
· രോഗമുക്തരുടെ എണ്ണം ചികിത്സയിലുള്ളവരുടെ എണ്ണത്തേക്കാള് 2.1 ദശലക്ഷത്തിലധികമായി.
· കഴിഞ്ഞ 24 മണിക്കൂറിനുള്ളില് 62,026 പേര്രോഗമുക്തരായതോടെ രാജ്യത്തെ രോഗമുക്തി നിരക്ക് 76.98 ശതമാനമായിവര്ധിച്ചു.
· തുടര്ച്ചയായികുറയുന്ന ഇന്ത്യയുടെമരണനിരക്ക് നിലവില് 1.76%; ആഗോളതലത്തില്ഏറ്റവുംതാഴ്ന്ന നിലയില്.
(കോവിഡ് 19 മായി ബന്ധപ്പെട്ട് കഴിഞ്ഞ 24 മണിക്കൂറിനിടയിൽ പുറത്തിറങ്ങിയ പത്രക്കുറിപ്പുകള്
ഇതോടൊപ്പം)
പ്രസ് ഇൻഫർമേഷൻ ബ്യുറോ
വാർത്താവിതരണപ്രക്ഷേപണ മന്ത്രാലയം
ഭാരതസർക്കാർ
12 സംസ്ഥാനങ്ങളില്/ കേന്ദ്രഭരണ പ്രദേശങ്ങളില്ദേശീയശരാശരിയേക്കാള്ഉയര്ന്ന രോഗമുക്തി നിരക്ക്: ഇന്ത്യയിലെകോവിഡ്രോഗമുക്തരുടെഎണ്ണം 29 ലക്ഷംകവിഞ്ഞു . പ്രതിദിനം രോഗമുക്തരാകുന്നവരുടെഎണ്ണംതുടര്ച്ചയായിആറാംദിവസവും 60,000നു മുകളിലാണ്.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1650687
രാജ്യത്ത്ആഗോളതലത്തില്തന്നെ ഏറ്റവുംകുറഞ്ഞ കോവിഡ്മരണനിരക്ക്  രേഖപ്പെടുത്തി: ഇന്നത്തെ കണക്കു പ്രകാരംആഗോളമരണനിരക്ക് 3.3 ശതമാനം ആണ്. ദശലക്ഷം പേരിലെമരണസംഖ്യലോകത്ത്ഏറ്റവുംകുറവായരാജ്യങ്ങളിലൊന്നാണ് ഇന്ത്യ.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1650645
ആത്മനിര്ഭര് ഭാരത് പദ്ധതി പ്രകാരംസംസ്ഥാനങ്ങള് / കേന്ദ്രഭരണപ്രദേശങ്ങള് നല്കിയ കണക്കനുസരിച്ച് ആകെയുള്ള 2.8 കോടികുടിയേറ്റത്തൊഴിലാളികളില്/ വിവിധയിടങ്ങളില്കുടുങ്ങിപ്പോയവരില് 95% പേര്ക്കുംസൗജന്യഭക്ഷ്യധാന്യങ്ങളുടെവിതരണം പദ്ധതിക്കു കീഴില് 2020 ഓഗസ്റ്റ് 31 വരെ ഏകദേശം 2.65 എല്എംടി ഭക്ഷ്യധാന്യങ്ങള് വിതരണംചെയ്തു.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1650442
സിവില്സര്വീസസ്ശേഷിവികസനത്തിനുള്ളദേശീയ പദ്ധതി -'മിഷന് കര്മ്മയോഗി'ക്ക് കേന്ദ്ര മന്ത്രിസഭ അംഗീകാരം നല്കി:ഫലപ്രദമായ പൊതുസേവന നിര്വഹണത്തിനായിവ്യക്തി, സ്ഥാപനം, പ്രവര്ത്തന തലങ്ങളില്സമഗ്രമായ പരിഷ്കരണ നടപടികള്.
വിശദാംശങ്ങള്ക്ക്:https://pib.gov.in/PressReleasePage.aspx?PRID=1650745
ഇന്തോ-യുഎസ്വാണിജ്യ ഇടപാടുകള് ഉയര്ന്നതലത്തിലെത്തിക്കാന് ആഹ്വാനം ചെയ്ത്ശ്രീ പീയൂഷ്ഗോയല്; ആഗോളമൂല്യശൃംഖലയില്വിശ്വസനീയമായ പങ്കാളികളാകാന് ഇരുരാജ്യങ്ങള്ക്കുംകഴിയുമെന്നും മന്ത്രി: അമേരിക്കയുമായി പ്രാരംഭ വ്യാപാര പാക്കേജ് ഒപ്പിടാന് തയ്യാറെന്നും മന്ത്രി
.
വിശദാംശങ്ങള്ക്ക്: https://pib.gov.in/PressReleseDetail.aspx?PRID=1650449
അച്ചടിപ്രവര്ത്തനങ്ങളില് സാമ്പത്തിക ഇടപെടല് നിര്ദേശങ്ങള്: പൊതുമേഖലാസ്ഥാപനങ്ങളും മറ്റും നേരത്തെ അച്ചടിച്ചിരുന്ന കലണ്ടര്, ഡയറിമുതലായവ ഇനിമുതല് ഡിജിറ്റല്രൂപത്തില് മാത്രം മതിയെന്നാണ് നിര്ദേശം.
വിശദാംശങ്ങള്ക്ക്:https://pib.gov.in/PressReleseDetail.aspx?PRID=1650627
വാണിജ്യ വ്യവസായ മന്ത്രാലയം
സംസ്ഥാനങ്ങളുടെ സ്റ്റാർട്ടപ്പ് റാങ്കിംഗ് 2021 ജൂലൈ 4-ന് പ്രഖ്യാപിക്കും
ന്യൂ ഡൽഹി , ജൂലൈ 01, 2022
സ്റ്റാർട്ട്-അപ്പ് അന്തരീക്ഷത്തെ പിന്തുണയ്ക്കുന്നതിനായി സംസ്ഥാനങ്ങൾക്ക് റാങ്കിംഗ് നൽകുന്ന പരിപാടിയുടെ മൂന്നാം പതിപ്പിന്റെ ഫലം 2022 ജൂലായ് 4-ന് വാണിജ്യ-വ്യവസായ, ഉപഭോക്തൃകാര്യ, ഭക്ഷ്യ-പൊതുവിതരണ, ടെക്സ്റ്റൈൽസ് മന്ത്രി ശ്രീ പിയൂഷ് ഗോയൽ ന്യൂഡൽഹിയിൽ നടക്കുന്ന ചടങ്ങിൽ പ്രകാശനം ചെയ്യും.
വ്യവസായ- ആഭ്യന്തര വ്യാപാര പ്രോത്സാഹന വകുപ്പ് , രാജ്യത്തിന്റെ മത്സരപരവും സഹകരണപരവുമായ ഫെഡറലിസം പ്രോത്സാഹിപ്പിക്കുക എന്ന ലക്ഷ്യത്തോടെയാണ് സംസ്ഥാനങ്ങളുടെ സ്റ്റാർട്ട്-അപ്പ് റാങ്കിംഗ് നടത്തുന്നത് . സ്റ്റാർട്ടപ്പുകളുടെ വളർച്ചയ്ക്ക് നിയന്ത്രണങ്ങൾ ലഘൂകരിക്കുന്നതിനും, സ്റ്റാർട്ടപ്പ് ആവാസവ്യവസ്ഥയ്ക്കുള്ള പിന്തുണ ശക്തിപ്പെടുത്തുന്നതിനും സംസ്ഥാനങ്ങളെയും കേന്ദ്ര ഭരണ പ്രദേശങ്ങളെയും പ്രോത്സാഹിപ്പിക്കുന്നതിനായി 2018-ലാണ് ഈ പരിപാടി ആരംഭിച്ചത്.
ഈ വർഷം മൊത്തം 24 സംസ്ഥാനങ്ങളും 7 കേന്ദ്രഭരണ പ്രദേശങ്ങളും റാങ്കിങ്ങിൽ പങ്കെടുത്തു. കഴിഞ്ഞ വർഷം ഇത് 25 ആയിരുന്നു. ഇത്, ഇന്നുവരെയുള്ള ഏറ്റവും ഉയർന്ന കണക്കുമാണ് . ആഗോളതലത്തിൽ മുൻനിര സ്റ്റാർട്ടപ്പ് രാജ്യങ്ങളിലൊന്നായി ഇന്ത്യ മാറുമ്പോൾ, രാജ്യത്തെ ടയർ-2, ടയർ -3 നഗരങ്ങളിലെ സംരംഭകത്വത്തിന്റെ വളർച്ച സാധ്യമായി . 2016-ൽ സ്റ്റാർട്ടപ്പ് നയങ്ങളുള്ള 4 സംസ്ഥാനങ്ങൾ/കേന്ദ്ര ഭരണ പ്രദേശങ്ങൾ ആണ് ഉണ്ടായിരുന്നത് . ഇന്ന്, സ്റ്റാർട്ടപ്പ് നയം ഉള്ള 30-ലധികം സംസ്ഥാനങ്ങൾ/ കേന്ദ്ര ഭരണ പ്രദേശങ്ങൾ ഉണ്ട്. കൂടാതെ 27 സംസ്ഥാനങ്ങൾ/കേന്ദ്ര ഭരണ പ്രദേശങ്ങൾക്ക് അവരുടേതായ സംസ്ഥാന സ്റ്റാർട്ട്-അപ്പ് പോർട്ടൽ ഉണ്ട്.
സ്റ്റാർട്ടപ്പുകൾക്കും പങ്കാളികൾക്കും നിയന്ത്രണവും നയവും സാമ്പത്തിക പിന്തുണയും നൽകുന്നതിന് 26 പ്രവർത്തന പോയിന്റുകൾ അടങ്ങുന്ന 7 വിശാലമായ പരിഷ്കരണ മേഖലകൾ ഈ പതിപ്പിന് ഉണ്ടായിരുന്നു.ഇതിൽ ഘടനാപരമായ പിന്തുണ, നവീകരണവും സംരംഭകത്വവും വളർത്തൽ, വിപണിയിലേക്കുള്ള പ്രവേശനം, ഇൻകുബേഷൻ പിന്തുണ, ഫണ്ടിംഗ് പിന്തുണ, മെന്റർഷിപ്പ് പിന്തുണ, ശേഷി വർദ്ധിപ്പിക്കൽ എന്നിവ ഉൾപ്പെടുന്നു.
ഈ മൂന്നാം പതിപ്പ്, 2019 ഒക്ടോബർ 1 മുതൽ 2021 ജൂലൈ 31 വരെയുള്ള കാലയളവിൽ സംസ്ഥാനങ്ങളും കേന്ദ്രഭരണ പ്രദേശങ്ങളും സ്റ്റാർട്ടപ്പുകൾക്കു നൽകിയ പിന്തുണ വിലയിരുത്തി. അവയുടെ പ്രവർത്തനം 6 മാസ കാലയളവിൽ വിലയിരുത്തുകയും 13 വ്യത്യസ്ത ഭാഷകളിലായി 7,200-ലധികം ഗുണഭോക്താക്കളിൽ നിന്ന് അഭിപ്രായം ശേഖരിക്കുകയും ചെയ്തു. ആഗോള മഹാമാരിക്കിടയിൽ സ്റ്റാർട്ടപ്പ് അന്തരീക്ഷത്തിന് സംസ്ഥാനങ്ങളും കേന്ദ്ര ഭരണ പ്രദേശങ്ങളും നൽകിയ വിപുലമായ പിന്തുണ എടുത്തുകാണിക്കുന്ന ഈ പതിപ്പ് പ്രത്യേകതയുള്ളതാണ് .
സംസ്ഥാന സ്റ്റാർട്ടപ്പ് റാങ്കിംഗ് ഫലങ്ങൾ 2021ഉം,മെന്റർഷിപ്പ്, മാർഗനിർദേശം,സഹായം, വളർച്ച എന്നിവയ്ക്കായുള്ള മാർഗനിർദേശകരുടെ പോർട്ടലും 2022 ജൂലൈ 4 തിങ്കളാഴ്ച 11:30 AM-ന് പ്രഖ്യാപിക്കും. സ്റ്റാർട്ടപ്പ് റാങ്കിങ്ങിൽ പങ്കെടുത്ത എല്ലാ സംസ്ഥാനങ്ങളിൽ നിന്നും കേന്ദ്ര ഭരണ പ്രദേശങ്ങളിൽ നിന്നുമുള്ള മുതിർന്ന ഗവണ്മെന്റ് ഉദ്യോഗസ്ഥരും ന്യൂഡൽഹിയിലെ അശോക് ഹോട്ടലിൽ നടക്കുന്ന പ്രഖ്യാപന ചടങ്ങിൽ പങ്കെടുക്കും
IE/SKY
(Visitor Counter : 133
പ്രത്യേക സേവനങ്ങളും ഫീച്ചറുകളും
ന്യൂ ഡൽഹിയിൽ നടക്കുന്ന ഈ വർഷത്തെ സ്വാതന്ത്ര്യദിനാഘോഷത്തിൽ പങ്കെടുക്കാൻ വിവിധ മേഖലകളിൽ നിന്നുള്ള പ്രത്യേക അതിഥികളെ ക്ഷണിച്ചു
ഗ്രാമങ്ങളിലെ സർപഞ്ചുമാർ, അധ്യാപകർ, നഴ്സുമാർ, കർഷകർ, മത്സ്യത്തൊഴിലാളികൾ, മുൻനിര പദ്ധതികളുടെ ഗുണഭോക്താക്കൾ എന്നിവർ ഇതിൽ ഉൾപ്പെടുന്നു
പ്രത്യേക ക്ഷണിതാക്കളിൽ കേരളത്തിൽ നിന്നുള്ള ശ്രീ ശെൽവരാജും ഉൾപ്പെടുന്നു; അവാർഡിന് തുല്യ ബഹുമതിയെന്ന് ശ്രീ ശെൽവരാജ്
കോഴിക്കോട്: ഓഗസ്റ്റ് 11, 2023
പ്രധാനമന്ത്രി വികാസ് പദ്ധതിയുടെ ഗുണഭോക്താവായ കേരളത്തിലെ കോഴിക്കോട് ജില്ലയിൽ നിന്നുള്ള കരകൗശല വിദഗ്ധൻ സ്വർണ്ണപ്പണി ചെയ്യുന്ന ശ്രീ ശെൽവരാജ് ആർ, 2023 ഓഗസ്റ്റ് 15-ന് ചരിത്രപ്രസിദ്ധമായ ചെങ്കോട്ടയിൽ നടക്കുന്ന സ്വാതന്ത്ര്യദിനാഘോഷങ്ങൾക്ക് പ്രത്യേക അതിഥിയായി പങ്കെടുക്കും. ചരിത്ര പ്രസിദ്ധമായ സ്മാരകത്തിന്റെ കൊത്തളത്തിൽ നിന്ന് രാഷ്ട്രത്തോടുള്ള പ്രധാനമന്ത്രി ശ്രീ നരേന്ദ്ര മോദിയുടെ പ്രസംഗം കേൾക്കാൻ ക്ഷണിക്കപ്പെട്ട 1,700 ഓളം ആളുകളിൽ ഏകദേശം 60 കരകൗശല വിദഗ്ധരും ഉൾപ്പെടുന്നു. ഇന്ത്യയിലുടനീളമുള്ള ജീവിതത്തിന്റെ എല്ലാ തുറകളിലുമുള്ള ആളുകളെ ക്ഷണിക്കാനും ആഘോഷങ്ങളുടെ ഭാഗമാക്കാനും സർക്കാർ മുൻകൈയെടുത്തത് 'ജൻ ഭാഗിദാരി' എന്ന സർക്കാരിന്റെ കാഴ്ചപ്പാടിന് അനുസൃതമായിട്ടാണ്.
ഞങ്ങളോട് സംസാരിച്ച കോഴിക്കോട്ടെ ശ്രീ ശെൽവരാജ് താൻ വിശ്വകർമ സമുദായത്തിൽ പെട്ടയാളാണെന്നും സ്വർണ്ണപ്പണി തന്റെ പരമ്പരാഗത തൊഴിലാണെന്നും പറഞ്ഞു. എന്നാൽ ജോലി ഇഷ്ടപ്പെട്ടതിനാലാണ് താൻ ഈ തൊഴിൽ മേഖല തിരഞ്ഞെടുത്തത് എന്ന് അദ്ദേഹം കൂട്ടിച്ചേർത്തു. ജീവിതത്തില് ആദ്യമായാണ് ഇത്തരമൊരു അംഗീകാരവും അവസരവും ലഭിക്കുന്നതെന്നും ഇത് ഒരു അവാര്ഡിന് തുല്യമാണെന്നും അദ്ദേഹം പറഞ്ഞു. "നമ്മുടെ പ്രധാനമന്ത്രി ശ്രീ നരേന്ദ്ര മോദിയെ കാണാൻ കഴിയുമെന്നതിൽ ഞാൻ സന്തുഷ്ടനാണ്. അത് എന്റെ ഭാഗ്യമായി കരുതുന്നു. ഇങ്ങനെയൊരു അവസരം കിട്ടിയെന്ന് വിശ്വസിക്കാനാകുന്നില്ല. എന്റെ സുഹൃത്തുക്കളും ഈ മേഖലയിൽ പ്രവർത്തിക്കുന്ന ആളുകളും ഇപ്പോൾ എന്നെ അഭിനന്ദിക്കുന്നു," അദ്ദേഹം പറഞ്ഞു.
നൈപുണ്യ വികസനം, വിദ്യാഭ്യാസം, വനിതാ നേതൃത്വം, സംരംഭകത്വം എന്നീ ഘടകങ്ങൾ ഉപയോഗിച്ച് ന്യൂനപക്ഷങ്ങളുടെ, പ്രത്യേകിച്ച് കരകൗശല തൊഴിലാളികളുടെ ഉപജീവനമാർഗം മെച്ചപ്പെടുത്താനാണ് പിഎം വികാസ് ലക്ഷ്യമിടുന്നത്. ഗുണഭോക്താക്കളുടെ വരുമാനം വർദ്ധിപ്പിക്കുന്നതിനും ക്രെഡിറ്റ്, മാർക്കറ്റ് ബന്ധങ്ങൾ സുഗമമാക്കുന്നതിലൂടെ പിന്തുണ നൽകുന്നതിനുമുള്ള പദ്ധതിയുടെ ആത്യന്തിക ലക്ഷ്യങ്ങളെ ഈ ഘടകങ്ങൾ പരസ്പരം പൂരകമാക്കുന്നു.
Twitter Links:
https://twitter.com/PIBTvpm/status/1689914493311279104?s=20
https://twitter.com/PIBTvpm/status/1689914487770603520?s=20
പ്രധാനമന്ത്രിയുടെ ഓഫീസ്
സായുധ സേനയുടെ പതാക ദിനത്തില് പ്രധാനമന്ത്രിയുടെ അഭിവാദ്യം
സായുധ സേനാ പതാക ദിനത്തില് സായുധ സേനയുടെ വീര്യത്തെയും ത്യാഗത്തെയും പ്രധാനമന്ത്രി ശ്രീ നരേന്ദ്ര മോദി അഭിവാദ്യം ചെയ്തു.
'' ഇന്ന്, സായുധ സേനയുടെ പതാക ദിനത്തില്, നമ്മുടെ സായുധ സേനയുടെ വീര്യത്തെയും ത്യാഗത്തെയും ഞങ്ങള് അഭിവാദ്യം ചെയ്യുന്നു. പതിറ്റാണ്ടുകളായി, നമ്മുടെ രാജ്യത്തെ സംരക്ഷിക്കുന്നതിലും ശക്തമായ ഇന്ത്യയ്ക്ക് സംഭാവന നല്കുന്നതിലും അവര് മുന്പന്തിയിലാണ്. സായുധ സേന പതാക ദിന ഫണ്ടിലേക്ക് സംഭാവന നല്കാനും ഞാന് നിങ്ങളോട് അഭ്യര്ത്ഥിക്കുന്നു''. എന്ന് ഒരു ട്വീറ്റില് പ്രധാനമന്ത്രി പറഞ്ഞു.
PIB Headquarters
നഗരത്തിലുള്ളവർക്കും നാടൻ കോഴി വളർത്താൻ പദ്ധതിയുമായി സിഎംഫ്ആർഐ
കൊച്ചി: നാടൻ കോഴികളുടെ സംരക്ഷണവും വിപണനവും മെച്ചപ്പെടുത്താനുള്ള പദ്ധതികളുമായി കേന്ദ്ര സമുദ്രമത്സ്യ ഗവേഷണ സ്ഥാപനത്തിന്  കീഴിൽ പ്രവർത്തിക്കുന്ന എറണാകുളം കൃഷി വിജ്ഞാന കേന്ദ്രം . കർഷകർ കൃഷിസ്ഥലങ്ങളിൽ തന്നെ ഉൽപാദിപ്പിച്ച ഒരു ദിവസം പ്രായമായ നാടൻകോഴി കുഞ്ഞുങ്ങളെ വാങ്ങി രണ്ട് മാസം കെവികെയിൽ പ്രത്യേകപരിചരണത്തോടെ വളർത്തിയ ശേഷം ആവശ്യക്കാർക്ക് വിതരണം ചെയ്യാനാണൊരുങ്ങുന്നത്. ശുദ്ധമായ നാടൻകോഴിയിനമാണെന്ന് ഉറപ്പുവരുത്തിയതിന് ശേഷം കെവികെയുടെ ശാസ്ത്രീയനിർദേശങ്ങൾ പൂർണമായി പാലിച്ച് കോഴിവളർത്തുന്ന കർഷകരിൽ നിന്നാണ് കോഴിക്കുഞ്ഞുങ്ങളെ വാങ്ങുക.കെവികെ, ഇതിനായി നാടൻ കോഴികർഷകരുടെ കൂട്ടായ്മ രൂപീകരിച്ചു. സിഎംഎഫ്ആർഐയിൽ നടന്ന നാടൻ കോഴികർഷകരുടെ സംഗമത്തിലാണ് കൂട്ടായ്മയും സ്വയംസഹായക സംഘങ്ങളും രൂപീകരിച്ചത്.
(നഗരപ്രദേശങ്ങളിൽ വീടുകളിൽ വളർത്താനും കർഷകർക്കും നാടൻ കോഴിക്കുഞ്ഞുങ്ങളെ ആവശ്യാനുസരണം ലഭിക്കാത്ത പശ്ചാത്തലത്തിലാണ് കെവികൈയുടെ പുതിയ പദ്ധതി വരുന്നത്. അടുത്ത മെയ് മുതൽ കുഞ്ഞുങ്ങളെ കർഷകരിൽ നിന്ന വാങ്ങുകയും ജൂലൈ മുതൽ ആവശ്യക്കാർക്ക് കെവികെ വിതരണം നടത്തുകയും ചെയ്യും. കോഴി തീറ്റ മിതമായ വിലയിൽ കർഷകർക്ക് ലഭ്യമാക്കുന്നതിനുള്ള പദ്ധതികളും ചർച്ച ചെയ്തു. കൂട്ടായ്മയുടെ നേതൃത്വത്തിൽ തീറ്റ ഉൽപാദനം നടത്തുന്നതിനുള്ള ആലോചനയുമുണ്ട്.
നാടൻ കോഴികളുടെ മുട്ട ബ്രാൻഡ് ചെയ്ത് വിപണിയിലെത്തിക്കാനും പുതുതായി രൂപീകരിച്ച കോഴികർഷക കൂട്ടായ്മ തീരുമാനിച്ചു. നിലവിൽ ഇവയുടെ വിപണനം വ്യവസ്ഥാപിതമല്ല. മറ്റ് കോഴികളെ അപേക്ഷിച്ച് നാടൻകോഴികൾക്ക് മുട്ടഉൽപാദനം കുറവാണ്. എന്നാൽ ന്യായമായ വിലയിൽ ഇവ ആവശ്യക്കാരിലെത്തിക്കാൻ കർഷകർ ബുദ്ധിമുട്ടനഭവിക്കുന്നുണ്ട്. ഈ സാഹചര്യത്തിലാണ് നഗരപ്രദേശങ്ങളിലുള്ള ഉപഭോക്താക്കളെ ലക്ഷ്യമിട്ട് കെവികെയുടെ മേൽനോട്ടത്തിൽ നാടൻ കോഴിമുട്ട ബ്രാൻഡ് ചെയ്ത് വിപണനം നടത്താൻ കർഷകസംഘങ്ങൾ മുൻകയ്യെടുക്കുന്നത്. . നാടൻകോഴി കർഷകരുടെ കൂട്ടായ്മയിൽ പങ്കാളികളാകാൻ ആഗ്രഹിക്കുന്ന കർഷകർക്ക് കെവികെയെ സമീപിക്കാം. ഫോൺ 8281757450
പ്രധാനമന്ത്രിയുടെ ഓഫീസ്
അജ്ഞാത സൈനികന്റെ ശവകുടീരത്തിൽ’ പ്രധാനമന്ത്രി ആദരാഞ്ജലി അർപ്പിച്ചു
പ്രധാനമന്ത്രി ശ്രീ നരേന്ദ്ര മോദി 2023 ഓഗസ്റ്റ് 25 ന് ഏഥൻസിലെ ‘അജ്ഞാത സൈനികന്റെ ശവകുടീരത്തിൽ’ ആദരാഞ്ജലികൾ അർപ്പിച്ചു.
'അജ്ഞാത സൈനികന്റെ ശവകുടീരത്തിൽ' പ്രധാനമന്ത്രി പുഷ്പചക്രം അർപ്പിച്ചു. അതിനുശേഷം അദ്ദേഹം ആചാരപരമായ ഗാർഡ് ഓഫ് ഓണർ പരിശോധിച്ചു.
--ND--
(
ആരോഗ്യ, കുടുംബക്ഷേമ മന്ത്രാലയം
ന്യൂഡല്ഹി എയിംസിന്റെ ''ഇ-ഐസിയു'' വീഡിയോ കണ്സള്ട്ടേഷന് പ്രോഗ്രാം ശ്രദ്ധ നേടുന്നു
ഇതുവരെ പരിപാടി സംഘടിപ്പിച്ചത് 11 സംസ്ഥാനങ്ങളിലെ 43 പ്രധാന ആശുപത്രികളില്
കോവിഡ് 19 ന്റെ പശ്ചാത്തലത്തില് ഡല്ഹി എയിംസ് ആരംഭിച്ച 'ഇ-ഐസിയു' വീഡിയോ കണ്സള്ട്ടേഷന് പരിപാടി ശ്രദ്ധനേടുന്നു. രാജ്യമെമ്പാടുമുള്ള ഐസിയു ഡോക്ടര്മാര്ക്കായാണ് ജൂലൈ എട്ടിന് 'ഇ-ഐസിയു' ആരംഭിച്ചത്. കോവിഡ് 19 മരണനിരക്ക് കുറയ്ക്കുന്നതിനുള്ള കേന്ദ്രഗവണ്മെന്റിന്റെ ശ്രമങ്ങള്ക്കു കരുത്തു പകരുന്നതാണ് പരിപാടി. കോവിഡ് 19 ബാധിതരെ ചികിത്സിക്കുന്ന ഡോക്ടര്മാര്ക്ക് ഈ വീഡിയോ പ്ലാറ്റ്ഫോമില് സംശയങ്ങള് ചോദിക്കാനാകും. അവരുടെ അനുഭവങ്ങളും അറിവും ന്യൂഡല്ഹി എയിംസിലെ ഡോക്ടര്മാരുമായും വിദഗ്ധരുമായും പങ്കിടാനും അവസരം ലഭിക്കും.
ഡോക്ടര്മാര് പങ്കുവയ്ക്കുന്ന അനുഭവങ്ങളുടെ വെളിച്ചത്തില്,ഐസൊലേഷന് കിടക്കകള്, ഓക്സിജന് സംവിധാനമുള്ള കിടക്കകള്, ഐസിയു കിടക്കകള് ഉള്പ്പെടെ 1000 കിടക്കകളുള്ള ആശുപത്രികളില് മികച്ച ചികിത്സാരീതി ഉറപ്പുവരുത്തി കൊണ്ട് കോവിഡ് 19 മരണനിരക്ക് കുറയ്ക്കലാണ് ഈ സംവിധാനത്തിന്റെ പ്രാഥമിക ലക്ഷ്യം. മുംബൈ , ഗോവ , ഡല്ഹി , ഗുജറാത്ത് , തെലങ്കാന , അസം , കര്ണാടക , ബിഹാര് , ആന്ധ്രപ്രദേശ് , കേരളം , തമിഴ്നാട്  എന്നീ സംസ്ഥാനങ്ങളിലെ 43 സ്ഥാപനങ്ങളെ ഉള്പ്പെടുത്തി നാലു സെഷനുകള് ഇതിനകം സംഘടിപ്പിച്ചു.
(ഒന്നര മുതല് രണ്ടു മണിക്കൂര് വരെ നീണ്ട ഈ വീഡിയോ കോണ്ഫറന്സ് സെഷനുകളില് കോവിഡ് 19 ചികിത്സയുമായി ബന്ധപ്പെട്ട നിരവധി കാര്യങ്ങള് ചര്ച്ചചെയ്തു. റെംഡെസിവിര്, പ്ലാസ്മ, ടോസിലിസുമാബ് തുടങ്ങിയ 'ഇന്വെസ്റ്റിഗേഷണല് തെറാപ്പികളുടെ' യുക്തിസഹമായ ഉപയോഗത്തെക്കുറിച്ചും പരിപാടിയില് ചര്ച്ച ചെയ്തു.
അഞ്ഞൂറോ അതില് കൂടുതലോ കിടക്കകള് ഉള്ള ആശുപത്രികളിലെ ഐസിയു ഡോക്ടര്മാരെ ഉള്പ്പെടുത്തി വരുന്ന ആഴ്ചകളില് 'ഇ-ഐസിയു' വീഡിയോ കണ്സള്ട്ടേഷന് പരിപാടി സംഘടിപ്പിക്കും.